stanford-oval/wikipedia huggingface dataset:
Eugene Nida
Raamatunkäännöstyö

Eugene Nida tuki Raamatun kääntämistä yli 200 eri kielelle. Vaikka Nida ei tuottanut kaikkia käännöksiä itse, hän oli kielitieteilijä ja teoreetikko, joka auttoi koordinoimaan käännösprojekteja ympäri maailman. 1980-luvun puoliväliin mennessä uusia Raamatun käännöksiä julkaistiin muutaman viikon välein.
Yksi hänen suurimmista panoksistaan Raamatun kääntämiseen oli funktionaalinen ekvivalenssi: sen sijaan, että alkuperäistekstiä käännettäisiin sanasta sanaan, käännös siirretäänkin ajatuksen tasolla kohdekieleen liittäen mukaan kohdekulttuurille spesifisiä piirteitä. Nidan teorian mukaan kääntäjä voi muokata esimerkiksi lauserakenteita, jolloin Raamatun tekstin merkitys ja teho olisi kohdekielessä selkeämpi.
Käännöksen tarkoituksena on tuoda esiin alkuperäisen tekstin merkitys ja intentio niin, että syntynyt kohdekielinen teksti on mahdollisemman selkeää ja idiomaattista. Tämän varmistamiseksi Nida käytti apunaan käännöstyössä natiiveja kielenpuhujia. Lisäksi kääntäessä on otettava huomioon tekstityyppi: onko se informatiivinen (esim. VT:n historiakirjat), operatiivinen (eli vaikutushakuinen, esim. Paavalin kirjeet) vai ekspressiivinen (esim. Laulujen laulu).
Nidan teoriaa funktionaalisesta ekvivalenssista kuvaa käytännössä hyvin hänen vuonna 1978 aloittamansa projekti kääntää Raamattu inuittien kielelle. Projekti kesti kokonaisuudessaan 24 vuotta, sillä Nida halusi varmistaa tekstin ymmärrettävyyden inuittien keskuudessa. Raamatun tarinahan kulkee palmupuiden ja aavikoiden keskellä sekä sisältää kameleja ja aaseja, kun taas arktisilla alueilla asuvat inuitit elävät lumen ja jään ympäröimiä ja hylkeet sekä mursut ovat tunnetumpi näky. ”Ilman kulttuurista kontekstia ei voi kääntää”, Nida sanoo.
Vielä jäätyään eläkkeellekin American Bible Societysta 1990-luvun alkupuolella Nida työskenteli kääntäjien parissa ympäri maailman. Hän kirjoitti yhteensä 40 kirjaa kielestä, kääntämisestä ja Raamatun opeista.
Julkaisut

Nida kirjoitti yli 40 kieliin, kielitieteeseen, kääntämiseen tai Raamattuun liittyvää teosta, joihin sisältyvät muun muassa seuraavat:
Morphology: The Descriptive Analysis of Words (1949)
Message and Mission (1960)
Customs, Culture and Christianity (1963)
Toward a Science of Translating (1964)
Religion Across Cultures (1968)
The Theory and Practice of Translation (1969, yhdessä C.R. Taberin kanssa)
Language Structure and Translation: Essays (1975)
Exploring Semantic Structures (1975)
From One Language to Another (1986, yhdessä Jan de Waardin kanssa)
Contexts in Translating (2002)
Fascinated by Languages (2003)
Käännöstieteen osalta Nidan tunnetuimmat teokset ovat vuonna 1964 ilmestynyt Toward a Science of Translating sekä vuonna 1969 ilmestynyt The Theory and Practice of Translation. Molemmissa teoksissa hän käsittelee kääntämistä laaja-alaisesti, ja esiin nousevat muun muassa Nidan dynaamisen ja formaalisen ekvivalenssin teoria sekä erityisesti Raamatun kääntäminen lukuisine esimerkkeineen.. Nida on lisäksi julkaissut ensimmäisen painoksen kreikankielisestä Uudesta testamentista, joka loi pohjan muiden kääntäjien töille.
Aiheesta muualla

Eugene A. Nidan julkaisuja
Nida Institut for Biblical Scholarship
Stine, Philip C.: Eugene Nida dies. United Bible Societies.  25.8.2011. Arkistoitu 26.5.2012. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Eugene A. Nida
Käännös suomeksi
Arnac-sur-Dourdou

Saint-Benoitin kirkko Arnac-sur-Dourdoussa
Arnac-sur-Dourdou on kylä ja kunta Aveyronin departementissa Midi-Pyrénées'n hallintoalueella Ranskassa. Kunnassa oli 30 asukasta vuoden 1999 väestönlaskennassa. Arnac-sur-Dourdoun pinta-ala on 17 neliökilometriä.
Euro Hockey Challenge 2011

Euro Hockey Challenge 2011 alkoi 1. huhtikuuta ja turnauksen viimeiset pelit pelattiin 17. huhtikuuta.
Europa Universalis III

| Europa Universalis III |
| --- | --- |

Kehittäjä:  Paradox Interactive
Julkaisija:  Paradox Interactive
Jakelija:  Steam, GOG.com ja Humble Store
Pelisarja:  Europa Universalis
Pelimoottori:  Paradox Development Studio
Julkaistu:  2007
Lajityyppi:  suurstrategiapeli (en), reaaliaikainen strategiapeli (en) ja historiallinen peli (d)
Pelimuoto:  moninpeli ja yksinpeli
Ikäluokitus:  ESRB: Kaikenikäisille  PEGI 3 
Alusta:  Windows, Macintosh
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Europa Universalis III (EU3 tai EUIII) on Paradox Interactiven kehittämä ja alun perin 2007 Windowsille julkaisema Europa Universalis -sarjan strategiapeli.
EU3 on valtiosimulaattori, jossa pelaaja ohjastaa jotain peliin sijoitetun aikakauden historiallisista valtioista. Europa Universaliksen aikajänne kattaa 339 vuoden ajanjakson Konstantinopolin valtaamisesta ja uuden ajan alusta aina Ranskan vallankumoukseen asti. Pelin keskeisiä osa-alueita ovat löytöretket, kaupankäynti, sodankäynti ja valtioiden välinen diplomatia.
Yleistä

Pelissä on yli 200 valtiota, joista saa valita minkä tahansa. Pelissä on kuvattu mahdollisimman tarkkaan, millainen maailma oli haluamanasi aloituspäivänä. Aloituspäivistä saa valita minkä tahtoo päivien tarkkuudella 339 vuoden aikana. Valita voi myös listasta kiinnostavia päivämääriä, jolloin tapahtui jotain mielenkiintoista, esim. kun Kolumbus löysi Amerikan. Maailma on jaettu yli tuhanteen maa-alueeseen, joissa kaikissa on kuvattu alueen pääkaupungin asukasluku, alueen uskonto, tulot, tärkein tuotettava tuote jne. Alueet, joita ei tunneta tai joita ei voi huonojen olojen takia asuttaa, on kuvattu valkoisella. Harmaalla olevat maa-alueet eivät ole minkään valtion hallussa vielä. Valtion poliittinen suhtautuminen vaihdetaan silloin tällöin siirrettävissä liukusäätimissä, joissa kummassakin päässä on sekä etuja että haittoja.
Europa Universalis: Complete pidentää peliaikaa 82 vuodella 421 vuoteen 1399–1820 ja lisää valtioita, joilla voi pelata. Joitakin maa-alueita on hajotettu useammiksi lisäten maa-alueiden lukumäärää. Sen lisäksi lisänä tulee hallituksen antamia tehtäviä, joiden suorittamisesta saa jotakin palkinnoksi ja kansalliset, uskonnolliset ja provinssilliset päätökset, joilla on yleensä niin etuja kuin haittojakin. Poliittisen suhtautumisen muuttaminen tuo nyt joko hyödyllisen tai yleisemmin haitallisen asian, kuten esimerkiksi kapinan eikä enää kuin harvoin heikennä vakautta (stability). Kaiken lisäksi mukaan tulee iso määrä uusia avustajia.
Sodankäynti > Maalla

Taisteleminen tapahtuu ohjaamalla haluttu armeija samaan maa-alueeseen kuin missä vihollinen/kapinalliset ovat. Varsinaiseen taisteluun ei voi vaikuttaa, mutta taistelun tulokseen vaikuttavat sotilaiden määrä, laatu ja taistelutahto, taistelukentän laatu (peltoa, metsää, vuoristoa ym.), kenraalin taidot, joihin voi vaikuttaa, ja puhdas onni. Taistelu ei pääty toisen armeijan tuhoamiseen vaan taistelutahdon loppumiseen. Europa Universalis-sarjaa on kritisoitu siitä, että hävinnyt armeija marssii seuraavaan maa-alueeseen ja on heti toimintakykyinen häiriten pelaajaan toimintaa, sen sijaan että hävinneen armeijan toimintakykyä rajoitettaisiin.
Complete lähinnä lisää taisteluiden vaikuttajiin kurin ja parantaa tekoälyä sekä lisää erillisen painikkeen, josta voi helposti nähdä sodan kulun.
Sodankäynti > Merellä

Sodankäynti merellä tapahtuu ohjaamalla haluttu laivasto samaan merialueeseen kuin missä on vihollinen/merirosvot ovat. Varsinaiseen taisteluun ei voi vaikuttaa, mutta taistelun tulokseen vaikuttavat laivojen määrä ja kunto, laatu sekä taistelutahto sekä amiraalin taidot,jonka vaikutus on suurempi kuin maa-armeijan kenraalilla, sekä puhdas onni.
Taistelu ei pääty toisen laivaston tuhoutumiseen vaan taistelutahdon loppumiseen. Taistelun häviäjä saattaa taistelun menetyksien lisäksi menettää hieman lisää laivoja joko uppoamiseen tai niiden menettämiseen vastustajalle.
Complete ei lisää mitään.
Diplomatia

Diplomatia tapahtuu valitsemalla haluamansa valtion maa-aluetta, jolloin tulee kyseisen maa-alueen tietojen lisäksi lista painikkeita, joilla voi harjoittaa diplomatiaa. voi pyytää liittolaisuutta, antaa kauttakulkuoikeuksia, julistaa sotia, antaa rahalahjoja, ja paljon muuta. Diplomatia on tärkeä myös sotaan lähdettäessä, koska maine huononee, ellei ole ns. casus belli eli laillinen syy aloittaa sota kyseistä maata kohtaan tai tule liittolaisen kutsusta. Huono maine vaikeuttaa peliä, sillä muut valtiot luovat muuten liittoumia pelaajaa vastaan. Diplomatia onkin pelissä monipuolinen ja kehuttu hyvin onnistuneeksi.
Diplomatiaan ei lisätä mitään muuta kuin kertomalla kuinka paljon suhteet paranevat vuodessa ja mitkä asiat siihen vaikuttavat.
Kaupankäynti

Kaupankäynnissä lähetetään kauppiaita kaikkialla maailmassa oleviin kaupan keskuksiin. Mitä enemmän kauppiaita on kaupan keskuksessa, sitä enemmän saa rahaa ja kaupankäynti onkin pelin tehokkain ja tärkein tapa saada rahaa.
Completessa kaupankäynnissä ei voi kauppiata lähettä niiden valtioiden kaupan keskuksiin, joiden kanssa on liian huonot suhteet sekä lisäämällä mahdollisuuden luoda uusia kaupan keskuksia joihinkin paikkoihin.
Löytöretkeily

Löytöretkeily tapahtuu ottamalla kansallisen idean Quest for new world, joka mahdollistaa tutkimusmatkailijoiden, joka tutkii tuntemattomia merialueita, ja konkistadorien, joka tutkii tuntemattomia maa-alueita, palkkaamisen. Heidät lähetetään haluttuun armeijaan tai laivastoon ja lähetetään kartan valkoisille eli tuntemattomille alueille. Valkoiset alueet tulevat esille myös itsetään, tosin paljon hitaammin. Löydetyille maa-alueille, jotka ovat harmaita eli joita mikään valtio ei voi vielä omistaa, lähetetää kolonisti ja hänen mukanaan 100 uudisasukasta. Uudisasukkaiden määrää voi vaihtaa pelin alussa. Maa-alueella on kaupunki eli johon voi rakentaa rakennuksia, sitten kun siirtolaisia on alueella 1000. Kun tämä määrä tulee täyteen, alueen alkuperäisasukkaat tulevat siirtokunnan asukkaiksi lisäten verotuloja, ellei pelaaja ole tuhonnut alkuperäisasukkaita.
Complete tekee siirtokunta-toiminnasta aidompaa rajoittamalla aluetta, johon voi siirtomaita perustaa, eli lähimmästä merenranta-alueesta ei saa olla liian pitkä matka haluttuun siirtokuntaan, vaan välissä täytyy olla oman maan hallinnassa olevia merenranta-alueita.
Teknologia

Teknologia hoituu yhdessä taloudenhoidon kanssa liukusäätimillä. Teknologian osa-alueita in viisi: hallinto, tuotanto, kaupankäynti, maavoimat ja merivoimat.
Hallinto tuo uusia hallintomuotoja, rakennuksia ja mahdollisuuden ottaa kansallisia ideoita.
Tuotanto kasvattaa rahan saantia tehostamalla maa-alueiden tuotteiden tuotantoa.
Kaupankäynti tehostaa kaupankäyntiä ja tuo mahdollisuuden tehdä monopoli, jolloin rahamäärä kasvaa nopeammin.
Maavoima kasvatta joukkojen taistelutahtoa, tuo myöhemmin tykit ja tuo kehittyneempiä ja parempia sotilaita.
Merivoimat parantaa laivastojen taistelutahtoa, tuo fregatit ja kehittää parempia laivoja.
Mitä enemmän rahaa kuluttaa tutkimuksiin, sitä nopeammin teknologia kasvaa.
Kansalliset ideat ovat pieniä ilmaisia bonuksia. Ideoita on 30 ja niitä voi ottaa korkeintaan 10, yhden kerrallaan.
Complete tuo lisää asioita, kuten merivoimiin lähimmän siirtokunnan tarpeen pienennystä eli perustaa siirtokuntia aina vain kauemmas lähimmästä omasta merenranta-alueesta. Ideoiden määrä nostetaan 40:neen, joista voi ottaa korkeintaan 12. Joitain ideoita voi ottaa vasta kun täyttyvät tietyt teknologiset ehdot, eli kuinka suuri tietyn teknologian osa-alueen pitää olla, täyttyvät.
Aiheesta muualla

Europa Universalis III MobyGamesissa (englanniksi)
Pelin virallinen sivusto (englanniksi)
Pelin kehittäjän virallinen sivusto (englanniksi)
EuroSpeedway Lausitz

| EuroSpeedway Lausitz> Lausitzring |
| --- | --- |

Sijainti:   Klettwitz, Brandenburg, Saksa
Valmistumisvuosi:  2000
Radan pituus:  3,2 km (Superspeedway) 4,534 km (Grand Prix rata) 4,265 km (Grand Prix rata moottoripyörille)
Mutkia:  3, 14 tai 13
Suurimmat tapahtumat:  DTM, SBK
EuroSpeedway Lausitz on moottorirata, joka sijaitsee Klettwitzin kaupungissa lähellä Puolan ja Tšekin rajaa Itä-Saksassa. Aluksi rata tunnettiin nimellä Lausitzring, mutta se muutettiin nykymuotoon kansainvälisemmäksi.
Radalla on myös ovaalirata, jolla ajettiin kahdesti Champ Car -sarjan kilpailu vuosina 2001 ja 2003.
Entinen Formula 1 -kuljettaja Michele Alboreto kuoli radalla vuonna 2001, kun hän testasi Audi R8 -merkkistä Le Mans Prototype -autoa.
Panoraamakuva rata-alueesta.
Aiheesta muualla

Kuvia tai muita tiedostoja aiheesta EuroSpeedway Lausitz Wikimedia Commonsissa
Atlas (kuu)

| Atlas |
| --- | --- |

Löytäminen
Löytäjät:  Richard Terrile, Voyager 1
Löytöaika:  Lokakuussa 1980
Kiertoradan ominaisuudet
Planeetta:  Saturnus
Keskietäisyys:  137 670 km
Eksentrisyys:  0,0012
Kiertoaika:  0,6016947883 d
Fyysiset ominaisuudet
Päiväntasaajan halkaisija:  46 × 38 × 19 km
Pinta-ala:  ~3 700 km2
Massa:  6,6 × 1015 kg
Painovoima pinnalla:  ~0,00083 m/s2
Pyörähdysaika:  synkroninen
Akselin kaltevuus:  0°
Albedo:  0,4
Pinnan lämpötila:  alin: K 
Kaasukehän ominaisuudet
Kaasunpaine:  ei ole
Atlas on Saturnuksen sisimpiä kuita. Sen löysi Richard Terrile vuonna 1980 Voyager 1 -avaruusluotaimien ottamista kuvista ja sille annettiin väliaikainen nimitys S/1980 S 28. Vuonna 1983 kuu nimettiin kreikkalaisen mytologian Atlaksen mukaan. Kuulla on myös nimi Saturn XV.
Atlas kiertää lähimpänä Saturnuksen A-renkaan teräväpiirteistä ulkoreunaa ja sitä pidettiin pitkään renkaan paimenkuuna. A-renkaan ulkoreunan ylläpitäjäksi on osoittautunut kuitenkin 7:6 rataresonanssi kauempana kiertävien ja hieman suurempien Janus- ja Epimetheus-kuiden kanssa. Vuonna 2004 samalta kiertoradalta Atlas-kuun kanssa löytyi myös heikko rengas, jolle on annettu väliaikainen nimi R/2004 S 1.
Cassini-avaruusluotaimen kesäkuussa 2005 ottamista kuvista paljastui tarkemmin Atlaksen lautasmainen muoto ja päiväntasaajan kohdalla oleva sileä harjanne. Kuun epätavallisen ja silmiinpistävän muodon todennäköisenä aiheuttajana on renkaan aines, jota on kasaantunut voimakkaimmin päiväntasaajan seudulle renkaan ohuuden vuoksi.
Atlaksen kiertorataa häiritsee voimakkaasti Prometheus ja vähemmässä määrin myös Pandora.
Faulknerin piirikunta

Faulknerin piirikunta (engl. Faulkner County) on Yhdysvaltojen Arkansasin osavaltiossa sijaitseva piirikunta. Vuonna 2019 väkiluvuksi arvioitiin 126 007.. Sen pinta-ala on 1 720 neliökilometriä. Piirikunnan hallintokeskus ja suurin kaupunki on Conway.
Väestö

Piirikunnan asukkaista 80,6 prosenttia on valkoisia, 11,4 prosenttia mustia ja 4 prosenttia latinalaisamerikkalaisia. 97,7 prosenttia asukkaista on Yhdysvaltain kansalaisia. Piirikunnan väestön keski-ikä on 32,3 vuotta.
Kuvia piirikunnasta

Piirikunnan oikeustalo.
Cadron Settlement Park.
Aiheesta muualla

Kuvia tai muita tiedostoja aiheesta Faulknerin piirikunta Wikimedia Commonsissa
Etäopiskelu

Etäopiskelu on opiskelua, jossa opettaja ja oppilas tai oppilaat (tai osa oppilaista) eivät ole samassa fyysisessä tilassa. Etäopiskelu voi tapahtua erilaisten tieto- ja viestintäteknologioiden välityksellä esimerkiksi tietoverkon, sähköpostin, videoneuvottelun, jaetun sähköisen liitutaulun tai kirjekurssin muodossa. Opiskelun tukena voidaan käyttää opetusohjelmia tai nauhojaselvennä. Etäopetuksen yksi tavoite on alueellisen koulutustasa-arvon kehittäminen.[lähde? ]
Etäopiskelu korkeakouluasteella Suomessa ja ulkomailla

Etäopiskelu ei ole vielä Suomessa laajalti yleistynyt, vaikka tietotekniikkainfrastruktuuri on antanut siihen mahdollisuuden jo vuosia. Esimerkiksi Britanniassa, Yhdysvalloissa, Etelä-Afrikassa ja useissa muissa maissa etäopiskeluna on voinut suorittaa jo kymmenien vuosien ajan kokonaisia korkeakoulututkintoja, mutta Suomessa tämä ei ole ollut mahdollista. Ensimmäiset yliopistot aloittivat etäopintojen tarjoamisen kirjeenvaihtokursseina jo 1800-luvulla. Esimerkiksi Lontoon yliopisto aloitti etäopintojen tarjoamisen 1858 ja University of South Africa 1946. Tällä hetkellä eritasoisia alempaan tai ylempään korkeakoulututkintoon johtavia opiskeluohjelmia on todella paljon.
Suomessa on ollut vuodesta 1991 lähtien mahdollista etäopiskella joko suorittamalla yksittäisiä kursseja tai opintokokonaisuuksia.  Kokonaisten ammatillisten tutkintojen tarjoaminen on aloitettu vasta hiljattain. Kemi-Tornion ammattikorkeakoulu aloitti vuonna 2003 täysin virtuaaliset tradenomiopinnot, joissa erikoistutaan verkkosisällön tuotantoon ja tietoturvaan ja myös Hämeen ammattikorkeakoulussa alkaa vuonna 2007 virtuaalisesti toteutettava tietojenkäsittelyn tradenomikoulutusohjelma.
Etäopiskelun arvostus

Diploma millselvennä -tyyppiset huijaukset ovat osaltaan laskeneet etäopiskelun arvostusta ja pelkästään tietoverkkojen välityksellä suoritettujen opintojen laatua usein epäillään ja niitä ei pidetä samantasoisena kuin korkeakouluissa itse paikalla järjestettävä opetus. Ongelmaan on yritetty etsiä ratkaisua ja väärien tutkintotodistusten myynti tai niiden käyttö esimerkiksi työtä hakiessa on kriminalisoitu useissa Yhdysvaltojen osavaltioissa ja monissa maissa. Lisäksi oppilaitokset ja opetusviranomaiset ovat tehneet paljon työtä etäopiskelun statuksen nostamiseksi esimerkiksi akkreditointien avulla. Akkreditoinneilla on pyritty erottelemaan ns. oikeat yliopistot oppilaitoksista, jotka järjestävät etäkoulutusta, jonka laatu ei täytä asetettuja kriteereitä.
Kirjekurssi

Kirjekurssi on opiskelua kirjeiden välityksellä. Kirjekurssit ovat olleet ennen etä- tai monimuoto-opetuksen yleistymistä suosittu tapa opiskella kotona silloin kun opiskelijalle sopii. Ne ovat pääasiallisesti yleissivistystä kohottavia kursseja ja tarkoitettu kenelle tahansa. Kirjekurssin voi suorittaa omaan tahtiin. Kirjekurssina voi saavuttaa muun muassa oppaan valmiudet.
Kirjekurssissa oppimismateriaali lähetetään opiskelijalle postitse kotiin. Opiskelija tutustuu materiaaliin. Sen jälkeen hän suorittaa kurssin mukana tulleen kokeen ja palauttaa sen järjestäjälle. Järjestäjä arvioi koesuorituksen. Sen jälkeen järjestäjä lähettää opiskelijalle todistuksen käydystä kurssista.
Suomessa tunnetuin kirjekursseja järjestänyt instituutio oli Kansanvalistusseuran kirjeopisto.
Aiheesta muualla

Wikimedia Commonsissa on kuvia tai muita tiedostoja aiheesta .
Jorma Saarisen (HAMK) sivusto etäopetuksesta (Arkistoitu – Internet Archive)
Yleisradion ja Opetushallituksen etälukiosivut (Arkistoitu – Internet Archive)
Verkko-opinnot (Opintoluotsi) (Arkistoitu – Internet Archive)
Hyviä käytänteitä, työkaluja ja materiaalia etäopetuksen tueksi (Ammattipolku)
Arnaldo Otegi

Arnaldo Otegi
Arnaldo Otegi Mondragón (s. 6. heinäkuuta 1958) on espanjalainen poliitikko, joka valittiin helmikuussa 2013 baskiseparatistipuolue Sortun pääsihteeriksi. Baskimaan parlamentissa hän on edustanut puolueita Herri Batasuna ja Euskal Herritarrok. Nämä ja Batasuna kiellettiin 2003, syynä yhteydet Euskadi Ta Askatasuna (ETA) -terroristijärjestöön.
Otegi on ollut vankilassa 15 vuotta baskiseparatismiin liittyen. Tuomioita on kidnappauksesta, terrorismin ihannoinnista ja terroristijärjestö ETA:n kielletyn poliittisen siiven, Batasunan, uudelleenperustamisesta. Terrorismin uhrien AVT-järjestön Ángeles Pedraza pitää Otegia terroristina.
Otegin mukaan Espanja on ”harvainvalta, joka kieltää kansoilta vapauden ja työläisiltä tasa-arvon”. Syyskuussa 2016 Otegi oli asettumassa vasemmistolaisen EH Bildu -liittouman kärkiehdokkaaksi baskien aluevaaleissa, mutta Espanjan perustuslakituomioistuin ei antanut lupaa vuoteen 2021 ulottuvan virkakieltotuomion vuoksi.
Aiheesta muualla

Kuvia tai muita tiedostoja aiheesta Arnaldo Otegi Wikimedia Commonsissa
Flavonoidiglykosidit

Flavonoidiglykosidit ovat suuri ryhmä glykosideja, joiden aglykoni-runko on flavonoidi.
Flavonoidiglykosidit jaotellaan niiden aglykonien ja glykonien perusteella, esimerkiksi.
Hesperidiini (aglykoni: Hesperetiini, glykoni: Rutinoosi)
Naringiini (aglykoni: Naringeniini, glykoni: Rutinoosi)
Rutiini (aglykoni: Kversetiini, glykoni: Rutinoosi)
Kversitriini (aglykoni: Kversetiini, glykoni: Ramnoosi)
Flavonoidiglykosideilla voi olla antioksidanttivaikutuksiensa ansiosta lääketieteellisiä käyttökohteita. Niiden on todettu vähentävän hiusverisuonien vaurioitumisherkkyyttä.
Flavius Victor

Flavius Victor
Flavius Victor (k. 388) oli roomalaisen usurpaattori Magnus Maximuksen poika. Maximus teki pojastaan kanssahallitsijansa eli augustuksen vuonna 384. Victor oli tuolloin vielä lapsi. Maximus antoi lyödä rahoja, joissa oli pojan kuva, ja luultavasti hän yritti näin saada oman hallintonsa näyttämään lainmukaiselta. Vuonna 387 Maximus hyökkäsi Italiaan ja jätti Victorin Augusta Treverorumiin Galliaan eräiden kenraalien huostaan. Keisari Theodosius I kukisti kuitenkin Maximuksen ja antoi teloittaa hänet. Theodosius antoi tämän jälkeen käskyn teloittaa myös Victorin.
| 0 | 1 | 2 |
| --- | --- | --- |
| Edeltäjä: Theodosius I  Valentinianus II  Magnus Maximus (usurpaattori) | Rooman keisari Kanssahallitsija: Magnus Maximus | Seuraaja: Theodosius I  Valentinianus II |
Bernard Joseph Mahoney

Bernard Joseph Mahoney (24. heinäkuuta 1875 Albany, New York – 20. maaliskuuta 1939) oli yhdysvaltalainen roomalaiskatolinen piispa. Hänet vihittiin papiksi 27. helmikuuta 1904 ja nimitettiin Sioux Fallsin hiippakunnan johtoon Etelä-Dakotaan 24. toukokuuta 1922. Piispaksi vihkiminen seurasi 29. kesäkuuta. Pääkonsekraattorina toimi Gaetano De Lai, jota avustivat Giovanni Maria Zonghi ja Giacomo Sinibaldi.
Mahoney kuoli 63-vuotiaana virassa, ja hänen seuraajakseen Sioux Fallsin piispana nimitettiin William Otterwell Brady.
Euro Crack EP

| Euro Crack EP Julma-Henri & RPK |
| --- | --- | --- |

EP-levyn tiedot
 Julkaistu: 2012
 Formaatti: MP3, vinyyli
 Tuottaja(t): RPK
 Tyylilaji: rap
Julma-Henrin & RPK:n muut julkaisut
| ”HENRI” 2011 | Euro Crack EP 2012 | H U U M E 2013 |
Julma-Henrin muut julkaisut
| Radio Jihad... SRJTNT vol. 2 2011 | Euro Crack EP 2012 | H U U M E 2013 |
RPK:n muut julkaisut
| ”HENRI” 2011 | Euro Crack EP 2012 | Fuck Vivaldi 2012 |
Euro Crack EP on Julma-Henrin ja RPK:n  7. kesäkuuta 2012 julkaisema EP. Se julkaistiin internetissä EuroCrack.com -sivustolla ladattavana mp3-tiedostona ja vinyylillä elokuussa 2012. Kappaleista ”E.U.R.O.C.R.A.C.K.” ja ”Pommi” on julkaistu musiikkivideot. Euro Crack edeltää myöhemmin julkaistavaa Euro Crack albumia. Elokuussa 2012 julkaistu Euro Crack EP -vinyyli nousi ilmestyessään Rumban listasijalle 3.
Kappaleet

E.U.R.O.C.R.A.C.K. – 4.44
Palaan pahempana – 3.49
Oon douppi – 3.38
Pommi – 3.38
Euro Crack Rocks – 6.27  (mukana Kube, Aztra, Khid, Klommo, Ameeba & Mindman)
Takeaway (Night Edit) – 4.27  (mukana I.R.A.)
Apollo Papathanasio

Apollo Papathanasio (vasemmalla) ja Gus G.
Apollo Papathanasio (kreik. Aπόστολος ”Απόλλωνας” Παπαθανασίου, Apóstolos ”Apóllonas”' Papathanasíou) on kreikkalais-ruotsalainen heavy metal -laulaja. Tällä hetkellä (v. 2008) hän toimii Firewindin ja Evil Masqueraden vokalistina. Aiemmin hän on laulanut muun muassa yhtyeissä Meduza ja Gardenian sekä Richard Anderssonin projekteissa Majestic ja Time Requiem.
Diskografia > Time Requiem

Time Requiem (2002)
Unleashed in Japan (2003)
The Inner Circle of Reality (2004)
Diskografia > Meduza

Now and Forever (2002)
Upon the World (2004)
Diskografia > Evil Masquerade

Third Act (2006)
Diskografia > Firewind

Allegiance (2006)
The Premonition (2008)
Diskografia > Bassinvaders

Hellbassbeaters (2008)
Diskografia > Muut

Faith Taboo  – Psycopath (1997)
Majestic – Trinity Overture (2000)
Sandalinas – Living on the Edge (2005)
Vitalij Kuprij – Revenge (2005)
Aiheesta muualla

Papathanasion viralliset sivut (Arkistoitu – Internet Archive)